**Катастрофа Ан-26 пад Чугуевам** — авіяцыйная катастрофа, якая адбылася 25 верасня 2020 года ў ваколіцах Харкава з ваенным самалётам Ан-26Ш 203-й вучэбнай авіяцыйнай брыгады падчас навучальнага палёту. Пасля аварыі з 27 чалавек, якія знаходзіліся на борце, загінулі 26 чалавек і выжыў 1.

26 верасня абвешчаны агульнанацыянальным днём жалобы ва Украіне.

Самалёт
-------

Самалёт Ан-26Ш (бартавы нумар 76, серыйны нумар 56-08, выпушчаны 21 кастрычніка 1977 года) меў налёт 5985 гадзін і здзейсніў 3450 пасадак. У ліпені 1996 года ён быў адрамантаваны на Кіеўскім авіярамонтным заводзе. З моманту рамонту ён налятаў 1800 гадзін і здзейсніў 2160 пасадак. Для самалётаў гэтага тыпу гранічны тэрмін службы ўстаноўлены ў 20 000 лётных гадзін і 14 000 пасадак. У жніўні 2020 года пад кіраўніцтвам спецыялістаў «Антонава» тэрмін службы быў падоўжаны да 21 чэрвеня 2022 года, а наступны капітальны рамонт запланаваны на ліпень 2022 года.

На самалёце былі ўсталяваныя аднавальныя турбавінтавыя рухавікі АІ-24ВТ. Тэрмін службы правага рухавіка (выпушчаны ў чацвёртым квартале 1974 года) да чарговага рамонту мінаў 11 кастрычніка 2020 года, а левага (выпушчаны ў снежні 1977 года) — да 5 чэрвеня 2021 года.

Пасажыры
--------

На борце знаходзіліся курсанты 2-га (12 чалавек) і 4-га (8 чалавек) курсаў Харкаўскага ўніверсітэта імя Івана Кажадуба ВПС Украіны.

Катастрофа
----------

Увечары 25 верасня Ан-26 выконваў вучэбна-трэніровачны палёт. Каля 20:45 МСК самалёт упаў паблізу горада Чугуева ў 2 кіламетрах ад ваеннага аэрадрома.

Адзін з курсантаў паспеў выскачыць з самалёта. Раніцай 26 верасня стала вядома, што ён памёр у бальніцы. Адзіны выжылы (Вячаслаў Залачэўскі 2000 г. н.) знаходзіўся ў стане сярэдняй цяжкасці. Па факце здарэння распачатая крымінальная справа аб парушэнні правілаў палётаў і падрыхтоўкі да іх, якое пацягнула за сабой катастрофу і цяжкія наступствы (артыкул 416 КК Украіны).

Прычына
-------

Кіраўнік адміністрацыі Харкаўскай вобласці Аляксей Кучар паведаміў, што незадоўга да крушэння пілот перадаў паведамленне аб адмове левага рухавіка. Следчыя разглядалі чатыры версіі крушэння лайнера, у тым ліку тэхнічную няспраўнасць, неналежнае тэхнічнае абслугоўванне лайнера, а таксама памылку экіпажа або авіядыспетчараў.

Прэзідэнт Уладзімір Зяленскі даручыў стварыць камісію для расследавання абставінаў катастрофы, якую ўзначаліць віцэ-прэм’ер Алег Урускі.

Дасудовае расследаванне высветліла, што ваенныя асобы дапусцілі парушэнні ў падрыхтоўцы і эксплуатацыі, якія мелі сістэмны характар. Кіраўніцтва палётамі не прыняло адэкватных мер для пазбягання катастрофы. Па артыкулам 416, ч.3, і 425 КК Украіны абвінавачаны 6 вайскоўцаў: камандуючы ВПС Украіны Сяргей Драздоў, начальнік Харкаўскага нацыянальнага ўніверсітэта паветраных сіл імя Івана Кажадуба, камандзір в/ч А-4104 і два яго намесніка, кіраўнік палётаў.

Заўвагі
-------

1. ↑
2. ↑  Количество жертв в авиакатастрофе под Харьковом увеличилось до 26. В больнице умер еще один курсант (руск.). *strana.ua*. Архівавана з першакрыніцы 26 верасня 2020. Праверана 26 верасня 2020.
3. ↑  Ukraine military plane crash: Cadets among 20 people killed (англ.). *bbc.com*.  BBC News. Архівавана з першакрыніцы 25 верасня 2020. Праверана 26 верасня 2020.
4. ↑  Владимир Зеленский объявил 26 сентября днем траура в Украине в связи с катастрофой военного самолета Ан-26 /Сайт Президента Украины, 26.09.2020/ **(нявызн.)**. *president.gov.ua*. Праверана 26 верасня 2020.
5. ↑  Information about the condition of the An-26Sh before the disaster has been published (укр.) (26 верасня 2020). Праверана 26 September 2020.
6. ↑  *Butusov*. "Security at the level of the 60's leads to tragedy": the death of a cadet An-26 in Chuhuiv (укр.). *Censor.net* (26 верасня 2020). Архівавана з першакрыніцы 27 September 2020. Праверана 26 September 2020.
7. ↑  The Deputy Prime Minister named the details of the An-26 crash in Kharkiv region (укр.). *Defense Express* (26 верасня 2020). Архівавана з першакрыніцы 27 September 2020. Праверана 26 September 2020.
8. ↑  *Н. Анисимова*. Харьковский губернатор назвал возможную причину крушения Ан-26 **(нявызн.)**. *rbc.ru*.  РБК. Архівавана з першакрыніцы 26 верасня 2020. Праверана 26 верасня 2020.
9. 1 2 3 4  *Н. Анисимова*. Число погибших при крушении Ан-26 под Харьковом выросло до 25 **(нявызн.)**. *rbc.ru*.  РБК. Праверана 26 верасня 2020.
10. ↑  *А. Батманова*. При крушении Ан-26 погиб сын украинского депутата (руск.). *rbc.ru*.  РБК. Праверана 27 верасня 2020.
11. ↑  Авиакатастрофа Ан-26 под Харьковом: расследование завершено. Архівавана 7 мая 2021. Мой Харьков Инфо, 06.05.2021
12. ↑  ГБР установило причины авиакатастрофы самолета Ан-26Ш в Чугуеве. Архівавана 14 мая 2021. Мой Харьков Инфо, 13.05.2021